Дунейм щыхъыбархэр
Нобэ
♦Ядернэ зауэр мыдэным цIыхухэр къыхуеджэным и дунейпсо махуэщ
♦1710 гъэм Урысей пащтыхьым славяныбзэм и пIэкIэ урысыбзэм и иджырей алфавитыр къащтэным теухуа указыр къыдигъэкIащ.
♦1833 гъэм Урысейм щыяпэу Санкт-Петербург къалэм пощт IуэхущIапIэ къыщызэIуахащ.
♦1886 гъэм Бенц Карл япэ автомобилыр къызэригупсысам щыхьэт техъуэ патентыр къратащ.
♦1908 гъэм япэ урысей аэроклубыр къызэрагъэпэщащ.
♦1921 гъэм РСФСР-м и ЦIыхубэ комиссархэм я советым и деж ВЧК-м и IуэхухэмкIэ щыIэ управленэм унафэ къищтащ шынагъуэншагъэр къызэгъэпэщынымкIэ органхэм щылэжьэнухэр щрагъэджэн курсхэр къызэIуахыну. Иджыпсту ар Урысей ФСБ-м и Академиерщ.
♦1935 гъэм СССР-м Калинин (иджы Тверь) областыр къыщызэрагъэпэщащ.
♦1943 гъэм советыдзэхэм Мейкъуапэ, Тихорецк къалэхэр нэмыцэ фашист зэрыпхъуакIуэхэм къыIэщIагъэкIыжащ.
♦1964 гъэм Австрием щыщ Инсбрук къалэм IХ ЩIымахуэ Олимп Джэгухэр къыщызэIуахащ. Олимпиадэр щIышылэм и 29 - мазаем и 9-хэм екIуэкIащ. Абы щыгъуэщ Iэжьэм ису бгым къежэхынымкIэ япэ зэпеуэхэр щекIуэкIауэ щытар.
♦1992 гъэм Лениным и цIэр зэрихьэу Москва дэт къэрал библиотекэм зэреджэр Урысей къэрал библиотекэ жиIэу зэрахъуэкIащ.
♦2001 гъэм КъБР-м и цIыхубэ усакIуэ, Социалист Лэжьыгъэм и ЛIыхъужь КIыщокъуэ Алим дунейм ехыжащ
♦1843 гъэм къалъхуащ США-м и 25-нэ президент, а къэралым и унафэщI нэхъыфI дыдэхэм ящыщу къалъытэ Мак-Кинли Уильям.
♦1860 гъэм къалъхуащ урыс тхакIуэ, драматург цIэрыIуэ, дунейпсо литературэм и классик Чехов Антон.
♦1866 гъэм къалъхуащ франджы тхакIуэ, жылагъуэ лэжьакIуэу щыта, Нобель игъэува саугъэтыр литературэмкIэ (1915 гъэм) зыхуагъэфэща Роллан Ромен.
♦1941 гъэм къалъхуащ критик, АКъУ-м и профессору щыта, филологие щIэныгъэхэм я доктор Чэмокъуэ Тыркубий.
♦1949 гъэм къалъхуащ футболисту щыта, тренер, журналист, Урысейм спортымкIэ щIыхь зиIэ и мастер Ловчев Евгений.
♦1954 гъэм къалъхуащ балетмейстер, КъБР-м и цIыхубэ артист Думэныщ Iэулэдин.
♦1965 гъэм къалъхуащ Чехием щыщ хоккеист цIэрыIуэ, къэралым и командэ къыхэхам и гъуащхьэтету илъэс куэдкIэ щыта, Стэнли и кубокыр тIэунейрэ зыхуагъэфэща, олимп чемпион Гашек Доминик.
♦1970 гъэм къалъхуащ урысей композитор, уэрэджыIакIуэ цIэрыIуэ, УФ-м и цIыхубэ артист Маликов Дмитрий.
Дунейм и щытыкIэнур
 «pogoda.yandex.ru» сайтым зэритымкIэ, Налшык уфауэ щыщытынущ, пIалъэ-пIалъэкIэрэ уэшх къыщешхынущ. Махуэм хуабэр градус 1 - 2, жэщым щIыIэр градуси 2 - 1 щыхъунущ.
Лъэпкъ Iущыгъэ:
Анэм сыт щыгъуи быныр сабийуэ къыщохъу.
Зыгъэхьэзырар ЖЬЭКIЭМЫХЪУ Маринэщ.
